Как да организирам детската стая?
 Необходимите неща за детска стая са: Библиотека – да са в допир с книгите за децата е възпитателно. Четете на децата дори, когато могат да четат, оставяйте в библиотеката детски книги , а на по-високо поставяйте книгите, които им предсти дапрочетат. Периодично слагайте нови книги, които детето да чете. Естествена светлина – нищо не е по-предразполагащо от естествената светлина в стаята. Децата почиват, играят и са по-енергични на естествена светлина. При хубаво време можете да оставяте и отворен прозорец , за да усещат топлината на слънцето и свежия въздух. Телевизор и електронни игри – въпреки, че имат спорен ефект върху децата, електронните игри и конзоли са част от съвременния живот. Не ги отричайте, а по-скоро ограничавайте времето, което детето прекакрва с тях. Бюро и стол – със започването на учебните занимания за детето, на него му е нужно да има собствено работно място . Първоначално детето не може да се съсредоточи и ученето става заедно с възрастен . Въпреки това се препоръчва детето да има собствено бюро. Понеже това е възраст, в която детето расте, то е нужно и бюрото, и столът да са с регулираща се височина. Уютен ъгъл – това е място в стаята, което е „само на детето“. В началото децата играят там сами, но в по-напреднала възраст там четат книги, говорят си с приятели. Понякога децата имат и палатка за този ъгъл, а по късно удобен пуф или фотьойл. Килим – ако подът Ви е твърд каменен под ( плочки или естествен камък ) или дървен под ( паркет или дюшаме ) килимът ще даде мекота и топлина на детето. Той ще добави и уют на самата стая. Лампи – в детската стая е нужна изкуствена светлина за по-мрачните дни и вечерите. Докат децата четат и пишат им е нужна силна светлина , а за останалото време по-скоро дискретна мека светлина. Решенито дали да се използват таванни или стенни осветителни тела е по-соро дизайнерски въпрос. Стайни растения – това е природен елемент в детската стая. Децата започват да се грижат за растението и по този начин трупат знания за обкръжаващата ни среда. Легло – възможно е детето да премине към нестандартен размер легло, който отговаря на височината му, или да се премине към стандартно единично легло. Обичайния размер на стандартно единично легло е в рамките на 80 см. х 200 см. Във възраст около пет до шест години може да се мисли и за високо легло – по този начин се печели допълнителна площ. Гардероб – гардеробът е стандартна мебел. В случая с малки деца е необходимо да се предвидят по-ниски и достъпни отделения, от които децата могат са се обслужват и сами . По тази причина първоначално гардеробите се правят с рафтове, а в последствие се преминава към релси и закачалки. 

